Morpeth

Morpeth er en liten markedsby ved elven Wansbeck i Northumberland i det nordøstlige England. Den er administrasjonssenter for grevskapet Northumberland, og for distriktet Castle Morpeth.Landsbyer i nærheten er Mitford og Pegswood. Ved folketellingen i 2011 hadde byen en befolkning på 14 017, noe som er en økning fra 13 833 innbyggere ved den tilsvarende folketellingen i 2001.Area: Morpeth (Parish) , Office for National Statistics: Neighbourhood Statistics

Byen fikk status som markedsby (market town) under kong Johan uten land på 1100-tallet. Den er nå en travel liten by, med gode kommunikasjonsruter til Newcastle, dit mange av innbyggerne pendler, og til Edinburgh. Det går også direkte tog til London.

Byens navn betyr bokstavelig «mordersti» (engelsk: murder path), men den hendelse som ga opphav til det uhyggelige og uvanlige navnet er ikke lenger kjent.Did murder pave the way for town’s unusual name? , The Morpeth Herald. 17. juli 2012.Hanks, Patrick; Hodges, Flavia; Mills, A. D.; Room, Adrian (2002): The Oxford Names Companion. Oxford: the University Press. ISBN 0198605617, s. 438

Turisme er en voksende næringsvei, som ellers i Northumberland. Blant attraksjoner er Chantry håndverkssenter med et sekkepipemuseum, og naturhistoikeren William Turners fysikkhage fra 1500-tallet.

 Festningen 
Morpeth Castle, opprinnelig bygget som en festning av typen motte-and-bailey av normannere, men oppbygd på 1300-tallet av Ranulph de Merlay, men kun vakthuset (som ble restaurert av Landmark Trust i 1990 og nå kan leies som feriehus) og deler av festningsmurene gjenstår.Lewis, Samuel, red. (1848): «Morpeth (St Mary)» i: A Topographical Dictionary of England, British history Online.

For en del måneder i 1515-1516 lå Margaret Tudor syk på Morpeth Castle etter å ha blitt fraktet dit fra Harbottle Castle lenger nord i Northumberland. Hun var søster av Henrik VIII, og dronning av Skottland som enke av Jakob IV.

 Bilder 

 Referanser 

 Eksterne lenker 

 Northumbrian Gathering
 Morpeth Town Council
 Northumberland County Council

Kategori:Byer i Northumberland